Source: http://docplayer.hu/960113-Dr-zsifko-mariann-az-afrikai-unio-intezmenyrendszere.html
Timestamp: 2018-04-27 01:24:06+00:00

Document:
dr. Zsifkó Mariann Az Afrikai Unió intézményrendszere - PDF
dr. Zsifkó Mariann Az Afrikai Unió intézményrendszere
Download "dr. Zsifkó Mariann Az Afrikai Unió intézményrendszere"
1 dr. Zsifkó Mariann Az Afrikai Unió intézményrendszere Bevezetés Az Afrikai Unió nem vált mára a nemzetközi szervezetek legjelentősebbikévé, de nem is ez volt a célja. Sokkal inkább az afrikai népek, társadalmak és államok egységét, együttműködését és a világban betöltött szerepük, súlyuk növelését célozta meg. Több mint tíz éves fennállása ennek megvalósítására, néha akár megközelítésére sem volt elegendő, de nem vitatható, hogy a folyamat megkezdődött, és a szüntelen kihívások közepette a szervezet gerincét alkotó intézmények működőképessége növekszik. Ezen intézmények rövid bemutatása következik azzal a céllal, hogy áttekintést nyújtson a szervezetrendszer egészéről, amely 54 afrikai tagállam több mint 1 milliárd főnyi lakosáért felelős. Az Afrikai Unió (AU) egy évtizedes múltra visszatekintő regionális nemzetközi szervezet. Alapítói, az afrikai országok vezetői azon célkitűzéssel hívták életre július 09-vel, hogy az afrikai egység megteremtésében, az afrikai országok politikai és gazdasági integrációjának létrehozásában átvegye a stafétát elődjétől, az Afrikai Egységszervezettől (AESZ). Tegye mindezt egy olyan globalizált világban, amely óriási kihívások elé állítja a fejlődő országokat, miközben a hozzá történő csatlakozás az afrikai államok számára is szükség- és törvényszerű. Az AU megálmodói egy a modern világ kihívásainak megfelelő szervezetet kívántak létrehozni, a megfelelő és felelős intézményekkel, eljárásokkal és folyamatokkal. Mindezek mára egy évtizednyi tapasztalattal gazdagabbak, de nem kevesebb problémával, válsággal, és konfliktussal kell szembenézniük. 1. számú kép: Az Afrikai Unió zászlaja (Forrás: letöltve: április. 02.) Az Afrikai Unió célkitűzése, hogy sikeres, és idővel meghatározó szereplője legyen a kontinensen zajló konfliktusok, háborúk kezelésének. Elődjének, a dekolonizációs 1
2 törekvéseket felkaroló Afrikai Egységszervezetnek 1 gyakran róják fel, hogy a 60-as, 70-es években nem volt képes tartós békés állapotot fenntartani Afrika területén belső válságai és politikai gyengesége miatt. Ugyan az AESZ a gyarmatrendszer és az apartheid rendszer elleni küzdelmét sikerrel zárta, de mindezzel együtt súlyos örökséget hagyott az Unióra, amelynek létrehozásában is alapvető igényként jelentkezett a kontinens békéjének és biztonságának megteremtése, mint a gazdasági- és társadalmi fejlődés alapfeltétele. Az AU létrehozásáról 2000-ben Loméban határozott az afrikai államok közössége. Működését 2002-ben a dél-afrikai Durban-ben összehívott találkozón kezdte meg. A székhelye az etióp fővárosban Addisz Abebában van. Az Uniónak 54. tagállama a 2011-ben önállóvá vált Dél-Szudán lett, ezzel, Marokkó kivételével tagja minden afrikai ország számú kép: Az Afrikai Unió Kína által megépített Székháza (Forrás: letöltve: április. 02.) Az Unió az őt alkotó szuverén államok egyenlőségén alapszik, minden tagállam jogai és kötelezettségei azonosak, szavazati joguk egyenlő. Azonban a teljes jogú uniós tagság korlátozható, sőt a kizárás intézményét is ismerik. Az AU - államcsínyek esetén- többször élt már a felfüggesztés intézményével, az újbóli elismerés lehetőségét az alkotmányos rendhez való visszatéréshez kötve. 3 1 Organization for African Unity, OAU. 2 Ennek előzménye, hogy Marokkó 1984-ben kilépett az AESZ-ből, amikor az általa elfoglalt nyugat-szaharai területen folyó függetlenségi törekvést az AESZ elismerte azzal, hogy tagságot ígért a Szaharai Arab Demokratikus Köztársaságnak. 3 Lásd: Madagaszkár 2009, Mali
3 Az Afrikai Unió célkitűzései Az Afrikai Unió az AESZ gyarmatosítás- és apartheid elleni 1963-ban kezdett küzdelmét egy Afrika egészére vonatkozó, fejlesztési és integrációs célokat felvállaló regionális szervezetként viszi tovább. A szervezetnek az Alapító Szerződésében 4 megfogalmazott politikai céljai elsődlegesen a tagállamok és népeik közötti egység és szolidaritás elmélyítésére, a szuverenitásuk, területi integritásuk és függetlenségük védelmére és a béke és stabilitás megteremtésére irányul. Céljuk a kontinens politikai, társadalmi és gazdasági integrációjának felgyorsítása, továbbá mind az afrikai közös álláspont védelme, mind a nemzetközi együttműködés ösztönzése. Fontosnak tartják a demokratikus elvek és intézmények érvényesülését, a néprészvétel és a jó kormányzás támogatását. A gazdasági célkitűzések között a kontinensnek a világgazdaságban és nemzetközi kereskedelemben való részvétele erősítése, a gazdaság, társadalom és kultúra fenntartható fejlődésének, és az afrikai gazdaságok integrációjának a támogatása szerepel elsődlegesen. Ezek érdekében létrehozták a Regionális Gazdasági Közösségek 5 rendszerét, amelyet a gazdasági integráció több lépésben történő megvalósítása követ. Az afrikai kontinens fejlődése érdekében kiemelten fontos a kutatás és fejlesztés támogatása, valamint a közegészségügy és a megelőzhető fertőzőbetegségek elleni küzdelem. Az Afrikai Unió szervezeti felépítése, intézményei Az Afrikai Unió esetében a tagállamok az elődökénél szorosabb szervezeti együttműködést alakítottak ki, amelyet egyrészről klasszikus nemzetközi szervezetek jellemzői, másrészt az Európai Unió mint sui generis nemzetközi szervezet - mintájából vett elemek alkotnak. Mindez az AESZ egyszerű kormányközi jellegén túlmutat, ugyanakkor az integráció európai szintű modelljét nem éri el. 6 Az AU élén a soros elnök áll, aki évenkénti rotációs rendszer által kerül pozíciójába. Ahogy az EU-ban, úgy az AU esetében is jelentős politikai befolyást biztosíthat az elnök mind országa, mind régiója számára. Az elnök mellett a legfontosabb testületek és intézmények a Közgyűlés, a Végrehajtó Tanács, a Parlament, a Bizottság és a Bíróság. Fontos szerepet szánnak a Gazdasági- Szociális és Kulturális Tanácsnak, továbbá itt szokták említeni az Unió Pénzügyi Intézményeit. A politikai irányvonalak meghatározói, a politikai döntéshozók mellett kicsit nagyobb figyelmet szenteltünk a végrehajtás és a működés motorjának tekinthető Bizottságra és a biztonságpolitikában fontos szerepet betöltő szakosított szervekre. Közgyűlés Az Afrikai Unió legfőbb politikai szerve az Állam és Kormányfők Közgyűlése (Assembly). Évente ülésezik és fő funkciói az Unió közös politikáinak meghatározása, azok végrehajtásának ellenőrzése, az uniós költségvetés elfogadása, más szervek jelentéseinek, beszámolóinak elfogadása, az AU soros elnökének, továbbá a szervek fő tisztviselőinek kinevezése (Bizottság, Bíróság). Végrehajtó Tanács 4 AU Alapító Szerződés 3. cikk 5 Regional Economic Communities, (RECs) 6 Tóth Norbert: Afrikai egységtörekvések a pánafrikanizmustól az Afrikai Unióig. 3
4 A Közgyűlések üléseit az annak felelős Végrehajtó Tanács (Executive Council) készíti elő, amely évente legalább kétszer ülésezik. Tagjai a tagállamok külügyminiszterei. A Tanács az Unió fő adminisztratív szerve, amely felügyeli a Közgyűlés határozatainak végrehajtását is. A Végrehajtó Tanács érdemi és eljárási kérdésekben is dönt. Tanácsadó testülete az Állandó Képviselők Bizottsága, 7 amely előkészíti a Tanács üléseit, tevékenységét is annak utasításai szerint végzi. Jogában áll albizottságokat és ad hoc" csoportokat létrehozni. Pánafrikai Parlament Az AU Parlamentje (Pan African Parliament) működése első szakaszában elsősorban tanácsadási, konzultációs és felügyeleti jogkörökkel rendelkezik, az integráció elmélyülésével - az EU Parlamentjéhez hasonló - teljes törvénykezési jogkört szánnak neki. A Parlament az AU azon szerve, amely biztosítja az emberek részvételét a kormányzásban, a kontinens fejlesztésében és a gazdasági integrációjában. Évente két rendes ülésszaka van, de rendkívüli ülésszakot is össze lehet hívni a képviselők kétharmadának kérésére. 3. számú kép: Az Afrikai Unió Parlamentje működés közben (Forrás: letöltve: március. 21.) Az Afrikai Unió törvényhozó szervének 235 parlamenti képviselőjét (47 résztvevő tagállamból államonként 5 képviselővel) 90 százalékban a tagállamok közvetve választják, és csupán 7 tagállamban élnek a közvetlen választás intézményével. Üléseit Addisz Abebából a dél-afrikai Midrand városába helyezték. A Parlamentet elnök, és négy alelnök vezeti, az elnöke részt vesz a Közgyűlés ülésein, és jelentést tesz a Parlament munkájáról. Szervezetét az állandó bizottságok mellett regionális pártok elnökségei alkotják, munkájukat a Titkárság segíti. 7 Permanent Representatives' Committee. 4
5 A Bíróság Az Unió Afrikai Bíróságát (The African Court of Justice of the African Union) szintén az Európai Bíróság mintájára kívánták létrehozni, és eredeti szándék szerint az AU elsődleges - az AU alapszerződések értelmezéséből eredő viták - döntőfórumaként. Emellett óta működik egy emberi jogi bíróság (African Court on Human and Peoples' Rights) is. A kettő összevonásával hozták létre az Afrikai Bíróság és Emberi Jogok Bírósága (African Court of Justice and Human Rights) intézményét két kamarás felépítéssel, egy általános, és egy emberi jogi egyezmények körében működővel, amely a tanzániai Arusha városában kapott székhelyet. Az egyesített bíróságot 16 különböző nemzeti bíró alkotja, 6 évig bíráskodnak és egyszer újraválaszthatók. A Bíróság Statútumának cikke határozza meg a bíróság joghatóságát. Az afrikai béke és biztonság feltételeinek biztosításához speciálisan kötődnek azok a nemzetközi büntetőbíróságok, amelyek a legutóbbi fegyveres konfliktusok és háborúk legfőbb felelőseit üldözik, és büntetőjogi felelősségre vonásukat végzik. Jelenleg az állandó Nemzetközi Büntetőbíróság (ICC), 9 az ENSZ BT által felállított ad hoc Ruandai Nemzetközi Törvényszék (ICTR), 10 továbbá a 2002-ben létrehozott Sierra Leone Különleges Bíróság (SCSL) 11 tevékenysége tartozik ide. A Bizottság A Bizottság (Commission) az AU napi működésben játszik központi szerepet, viszi a szervezet ügyeit és kiszolgálja az értekezleteket, konferenciákat. Élén a négy évre megválasztott elnök áll, aki jelentős politikai és gazdasági jogosítványokkal rendelkezik. Tagjai továbbá az elnök helyettese és 8 biztos, akik mind egy-egy témakör felelősei, 12 valamint az adminisztratív személyzet. A szerv összességében az AU politikáinak végrehajtását, és a különböző szervek adminisztratív támogatását, tevékenységük koordinációját végzi. A Bizottság képviseli az Uniót, kidolgozza az Unió álláspontjának tervezeteit, a stratégiai terveket, és tanulmányokat készít a Végrehajtó Tanács részére. Harmonizálja az AU programjait és politikáit, biztosítja a nemek közötti esélyegyenlőséget az Unió programjai és tevékenységei körében, ezáltal fontos szerepet játszik az integráció és fejlődés előmozdításában mind a tagállamokkal, mind a Regionális Gazdasági Közösségekkel mind magukkal az afrikai állampolgárokkal együttműködve. A Bizottság széleskörű feladatai a következőket ölelik fel: 8 Protocol on the Statute of the African Court of Justice and Human Rights 9 Az 1998-ban százhúsz állam által a Római Statútummal felállított büntetőbíróság hágai székhellyel 2002-ben kezdte meg működését a létrejötte után a részes államok területén, vagy állampolgára által elkövetett, a Statútumban meghatározott bűncselekmények feletti joghatósággal. Forrás: Letöltve: június International Criminal Tribunal for Rwanda, magyar hivatalos megnevezése: az január 1. és 1994.december 31. között a Ruanda területén elkövetett népirtásért és a nemzetközi humanitáriusjog egyéb súlyos megsértéséért felelős személyek, valamint a szomszédos államok területén elkövetett népirtásért és egyéb hasonló jogsértésekért felelős ruandai állampolgárok megbüntetésére létrejött Nemzetközi Büntetőtörvényszék. 11 Special Court for Sierra Leone 12 Politikai Ügyek Biztosa; Szociális Ügyek Biztosa; Kereskedelmi és Ipari Biztos; Gazdasági Ügyek Biztosa; Béke és Biztonság; Energia és Infrastruktúra; Emberi Erőforrás; Tudomány és Technológia; Vidéki Gazdasági és Mezőgazdasági Biztos. 5
6 béke és biztonság megőrzése (konfliktus- megelőzés, kezelés, terrorizmus elleni küzdelem); politikai kérdések (emberi jogok, demokrácia, jó kormányzás, választójogi rendszerek, civil társadalmi intézmények, humanitárius kérdések, menekültek és kitelepített személyek); energia és infrastrukturális ügyek (energia, közlekedés, kommunikáció, infrastruktúra és turizmus); szociális ügyek (egészség, gyermekvédelem, kábítószer elleni küzdelem, népességpolitika, migráció, munka és foglalkoztatás politika, sport és kultúra); emberi erőforrás, tudomány, technológia (oktatás, információs technológia, emberi erőforrás, tudomány, technológia); ipar és kereskedelem; vidéki gazdaság és mezőgazdaság (élelmiszerbiztonság, állattartás, környezetvédelem, víz- és természeti erőforrások kezelése, elsivatagosodás); gazdasági ügyek (gazdasági integráció, monetáris politika, privát szektor, fejlesztés, befektetés, és erőforrás mobilizáció). Béke és Biztonsági Tanács Az Unió Béke és Biztonsági Tanácsa (The Peace and Security Council, PSC) felelős az afrikai béke, biztonság és stabilitás előmozdításáért. A Tanács az AU döntéseinek érvényre juttatásáért felelős, részben az ENSZ Biztonsági Tanácsa mintájára alkották meg. A Közgyűlés évi döntéseivel hozta létre, és az AU Alapító Szerződésének kiegészítésével 13 illesztette a szervezetrendszerébe a Béke és Biztonsági Tanácsot, amelynek alapító okirata december végén lépett hatályba, miután a szükséges számú tagállam ratifikálta a dokumentumot. 15 Összetételében a regionális egyensúly elve mellett számos más kritérium is érvényesül. Tagjait a Közgyűlés választja, közülük öt tagállam képviselőjét három, további tíz tagot két éves mandátummal a folyamatosság biztosítása érdekében. 16 A Tanács üléseit rendesen Addisz Abebában az AU székházában tartja. A Tanács hatáskörében a Bizottság elnökével együttműködik a viták és konfliktusok megelőzésében, engedélyezi a béketámogató műveletek előkészítését, továbbá javaslatot tesz a Közgyűlés számára az Unió beavatkozó lépéseire a tagállamokban az AU Alapító Szerződése szerint. Szankciókat vezethet be alkotmányellenesen megváltoztatott kormányzatoknál a Loméi Deklarációnak 17 megfelelően. Végrehajtja az Unió közös védelmi politikáját, felügyeli a különböző releváns nemzetközi és regionális egyezmények érvényesülését, a béke és biztonság területén együttműködik mind az ENSZ szerveivel, mind más nemzetközi szervezetekkel. A Tanács feladatkörébe tartozó területeken előmozdítja a békét, biztonságot, korai jelző rendszert és preventív diplomáciát alkalmaz, béke 13 Protocol on Amendments to the Constitutive Act of the African Union 14 Megtalálható: letöltve: április Az egyezmény záró rendelkezéseiben (22. cikk 5. pont) az AU tagállamok egyszerű többségének ratifikációjához köti a hatálybalépést. 16 A közötti hároméves ciklusra megválasztott tagok: Zimbabwe, Kenya, Egyenlítői Guinea, Nigéria és Líbia, mind egy-egy régió képviseletében. A 2012-től két évre választott tagállamok: Angola, Lesotho, Dzsibuti, Tanzánia, Kamerun, Kongói Köztársaság, Guinea, Elefántcsontpart, Gambia és Egyiptom. Forrás: letöltve: május Lomé Declaration (Declaration on the Framework for an OAU Response to Unconstitutional Changes of Government) 6
7 megteremtése érdekében közvetítő, békéltető szerepet lát el. Hatáskörébe tartoznak a béketámogató műveletek, békeépítés és konfliktus utáni újjáépítés, humanitárius akciók és katasztrófa management, és minden más, amit a Közgyűlés hozzá rendel. Munkájában a Tanácsot - az Egyezményében felállított - Bölcsek Tanácsa (Panel of the Wise) segíti. Ez az AU konzultatív szerve, amely öt kiemelkedő afrikai személyiségből áll, akiket három éves ciklusra választanak meg. Feladatuk, hogy elősegítsék kontinens szerte a konfliktusok megelőzésére és kezelésére irányuló erőfeszítéseket, és véleményezzék a Béke és Biztonsági Tanács elé kerülő kérdéseket. 18 Az afrikai béke és biztonság szavatolásában a fentiek mellett fontos szerepet kapnak az AU Bizottsága, és a közös afrikai védelmi- és biztonságpolitika eszközök, mint a Kontinentális Korai Előrejelző Rendszer, az Afrikai Készenléti Haderő, és az Afrikai Béke Alap pénzügyi eszköze. 4. számú kép: A Béke és Biztonsági Tanács ülése (Forrás: letöltve: április 30.) 18 Az első Tanács 2007 decemberében állt fel olyan tagokkal, mint Salim Ahmed Salim az Afrikai Egységszervezet korábbi főtitkára, Elisabeth K. Pognon a Benini Alkotmánybíróság elnöke, Ahmed Ben Bella Algéria korábbi elnöke, Miguel Trovoada Sao Tome and Principe korábbi elnöke valamint Brigalia Bam a Dél- Afrikai Független Választási Bizottság elnöke. Forrás: Letöltve: május 08. 7
8 Technikai Bizottságok Az Afrikai Unió rendelkezik még 7 állandó technikai bizottsággal (Specialized Technical Committees) is. Ezek miniszteri szinten tárgyalják az ágazatok 19 kérdéseit. Szakterületüket érintő ügyekben előkészítik az Afrikai Unió projektjeit, és beterjesztik a Végrehajtó Tanács elé. Ők felelősek a meghozott határozatok végrehajtásáért, és biztosítják az egyes bizottsági tevékenységek közötti harmonizációt. A Gazdasági- Szociális és Kulturális Tanács A Gazdasági- Szociális és Kulturális Tanács (Economic, Social and Cultural Council, ECOSOCC) az Afrikai Unió tanácsadó szerve, mely a tagállamok különböző társadalmi - szakmai csoportjainak képviselőiből áll. Legfőbb feladata a civil társadalom képviselőinek bevonása az uniós politikák kidolgozásába, és végrehajtásába. Jogkörét, szervezeti és működési szabályzatát, valamint eljárásrendjét a Közgyűlés határozza meg. Pénzügyi Intézmények Az Afrikai Unió három pénzügyi intézménye az Afrikai Központi Bank, az Afrikai Valutaalap és az Afrikai Beruházási Bank. Ezeknek az intézményeknek a gazdasági hatása és kompetenciája jelenleg még korlátozott. Összegzés Az Afrikai Unió nagyon fiatalnak számít a nemzetközi szervezetek között. Ezt nem szabad elfelejteni, amikor elemzés, kritika alá vesszük. Ugyanakkor Afrikában a évet a pánafrikanizmus évének szentelik az Afrikai Egységszervezet alapításának 50. évfordulóját ünnepelve. Az AU-t mégsem tekinthetjük fél évszázadosnak, hiszen 11 évvel ezelőtt az alapításának egyik célja pontosan a folyamatok és intézmények megújítása volt. Az intézményrendszer felállítása és a feladat- és hatáskörök meghatározása megvalósult, működőképessége erősödik. Azonban, mint egy organikus szerv, az AU egyes intézményei, szervei, és maga is folyamatos változás, fejlődés alatt áll. Bár a felhasznált sémák (EU és más nemzetközi szervezetek mintái) jól nyomon követhetők az AU intézményrendszerén, és a működés és együttműködés elvei is megfelelnek a nemzetközi gyakorlatnak, számos sajátosságot tartalmaznak, amellyel elnyerik saját, de nem végleges arculatukat. A fejlődés, a továbblépés tíz év elteltével is fontos jellemző, mint ahogy a Parlament jogkörei bővülnek, vagy az eleve később létrehozott Béke és Biztonsági Tanács szerepe erősödik a kontinenst érő külső és belső kihívások hatására. Ezek mellett fontos figyelembe venni a szervezet belső (afrikai) és nemzetközi kapcsolatrendszerét, annak alakulását, hiszen az AU nem egyedül, elszigetelten cselekszik Afrikában, csak egy szereplő a például a nagy jelentőségű Regionális Gazdasági Közösségek, és a többi nemzetközi szervezet közül. Bár jelenléte egyre nyilvánvalóbb, ahhoz, hogy meghatározóvá váljon az afrikai népek és kormányok életében, erősödnie kell a politikai akaratban és a gazdasági lehetőségek kiaknázása terén is. A belső összetartás megteremtése, és a tulajdonosi szemlélet erősítése lehetnek azok a kulcsmotívumok, amelyek az AU céljainak sikeres elérését biztosíthatják. 19 Vidéki gazdasági és mezőgazdasági kérdések; monetáris és pénzügyi ügyek; kereskedelem, vám és bevándorlási ügyek; ipar, tudomány, technológia; energia, természeti erőforrások és környezet; közlekedés, kommunikáció és turizmus; egészség; munka és szociális ügyek; oktatás, kultúra és emberi erőforrás területei. 8
9 Felhasznált irodalom 1. BLAHÓ András-PRANDLER Árpád: Nemzetközi szervezetek és intézmények, Aula, Budapest HORVÁTH Jenő: Világpolitikai Lexikon, Osiris Kiadó, Budapest, TÓTH Norbert: Afrikai egységtörekvések a pánafrikanizmustól az Afrikai Unióig. In: 4. Girmachew Alemu Aneme: Introduction to the Norms and Institutions of the African Union In: letöltve: április Constitutive Act of the African Union In: letöltve: február Protocol Relating to the Establishment of the Peace and Security Council of the African Union In: letöltve: február Protocol of the Court of Justice of the African Union. In: letöltve: február Protocol on the Statute of the African Court of Justice and Human Rights In: rt%20-%20en.pdf, letöltve: február letöltve: február letöltve: február letöltve: június április letöltve: május letöltve: május 08. 9

References: sui generis
 Bíróság 
 Bíróság 
 bíróság 
 Bíróság 
 Bíróság 
 bíróság 
 Bíróság